BLA รุกตลาดออนไลน์! ดีเดย์ขาย “พีเอ อุ่นใจรัก” – “บีแอลเอ แฮปปี้เซฟวิ่ง 126” ผ่าน Shopee
"กรุงเทพประกันชีวิต" ส่งผลิตภัณฑ์ “พีเอ อุ่นใจรัก” และ “บีแอลเอ แฮปปี้เซฟวิ่ง 126” ผ่านช่องทางจำหน่ายบนแพลตฟอร์มอีคอมเมิร์ช  Shopee ภายใต้ชื่อร้านค้า “BangkokLife Official” เริ่มตั้งแต่วันนี้เป็นต้นไป
21 พ.ค. 2564

ม.ล.จิรเศรษฐ ศุขสวัสดิ์ กรรมการผู้จัดการใหญ่และประธานเจ้าหน้าที่บริหาร บริษัท กรุงเทพประกันชีวิต จำกัด (มหาชน) หรือ BLA กล่าวว่า บริษัทฯให้ความสำคัญกับการพัฒนาระบบเทคโนโลยีรวมถึงช่องทางการขายที่ตอบโจทย์และอำนวยความสะดวกให้กับลูกค้า ทั้งในด้านการบริหารจัดการภายในองค์กร การบริการลูกค้า ไปจนถึงการเพิ่มช่องทางการขายที่มีประสิทธิภาพเพิ่มขึ้น
ทั้งนี้ ทางบริษัทฯจึงขยายช่องทางการขายผ่านแพลตฟอร์มอีคอมเมิร์ช Shopee ภายใต้ชื่อร้านค้า “BangkokLife Official” พร้อมวางจำหน่าย 2 ผลิตภัณฑ์ “พีเอ อุ่นใจรัก” และ “บีแอลเอ แฮปปี้เซฟวิ่ง 126” ถือเป็นการเปิดโอกาสให้ลูกค้าเข้าถึงผลิตภัณฑ์ที่หลากหลายขึ้น ตอบโจทย์ไลฟ์สไตล์คนรุ่นใหม่ ที่สะดวกทุกที่ ทุกเวลา
อย่างไรก็ตาม เพื่อให้สอดคล้องกับสถานการณ์และความต้องการของตลาดในปัจจุบัน บริษัทฯ จึงออกแบบประกันใหม่ “บีแอลเอ แฮปปี้เซฟวิ่ง 126” สำหรับช่องทางอิเล็กทรอนิกส์ (Shopee Online) ซึ่งมีระยะเวลาเอาประกันภัย 12 ปี และระยะเวลาชำระเบี้ยประกันภัย 6 ปี พร้อมรับผลประโยชน์รวมตลอดสัญญา 663% และเป็นการออมที่การันตีเงินเป้าหมาย มีเงินคืนทุกปี และช่วยสร้างวินัยในการออม โดยประกันประเภทนี้เหมาะสำหรับผู้ที่ต้องการวางแผนการเงินทั้งระยะสั้นและระยะยาว ได้ผลตอบแทนมั่นคงและแน่นอนพร้อมได้ความคุ้มครองชีวิต
“พีเอ อุ่นใจรัก” แบบประกันอุบัติเหตุส่วนบุคคล (PA) ที่มอบความคุ้มครองอุบัติเหตุหลัก พร้อมความคุ้มครองเพิ่มเติม ทั้งกรณีอุบัติเหตุในวันหยุดนักขัตฤกษ์ รับความคุ้มครองและผลประโยชน์สูงสุด 3 เท่าขึ้นอยู่กับกรณีที่เกิด คุ้มครองกระดูกแตกหักหรืออาการบาดเจ็บภายใน และค่าชดเชยรายได้กรณีเข้ารักษาตัวในโรงพยาบาล คุ้มครองอุบัติเหตุตลอด 24 ชั่วโมง ทุกพื้นที่ทั่วโลก เบี้ยประกันเริ่มต้นเพียงวันละ 8 บาท ให้คุณอุ่นใจไม่ว่าจะอยู่ที่ไหนเวลาใดก็ตาม ซึ่งแบบประกันดังกล่าวมีระยะเวลาเอาประกันภัย 1 ปี และระยะเวลาชำระเบี้ยประกันภัย 1 ปี